ตำบลไม้ยา

ไม้ยา เป็นตำบลหนึ่งในอำเภอพญาเม็งราย จังหวัดเชียงราย พื้นที่ทั้งตำบลอยู่ในเขตเทศบาลตำบลไม้ยา

**ประวัติ**
ตำบลไม้ยา เดิมเป็นตำบลขึ้นกับอำเภอเทิง จังหวัดเชียงราย ต่อมาในปี พ.ศ. 2524 ได้มีการตั้งกิ่งอำเภอพญาเม็งราย และได้ยกฐานะเป็นอำเภอพญาเม็งราย ในปี พ.ศ. 2530 ทำให้ขึ้นกับอำเภอพญาเม็งรายนับตั้งแต่นั้นมา
ได้มีการจัดตั้งสภาตำบลขึ้นเพื่อเป็นการบริหารและปกครองตำบลไม้ยา ตามคำสั่งกระทรวงมหาดไทยที่ 222/249 ลงวันที่ 8 มีนาคม พ.ศ. 2499 ณ หมู่ที่ 2 ตำบลไม้ยา อำเภอพญาเม็งราย จังหวัดเชียงราย และได้รับการยกฐานะขึ้นเป็นองค์การบริหารส่วนตำบล โดยพระราชบัญญัติสภาตำบลและองค์การบริหารส่วนตำบล พ.ศ. 2537 ซึ่งได้บัญญัติให้สภาตำบลที่มีรายได้เฉลี่ย 3 ปี ย้อนหลังเกิน 150,000 บาท ให้ยกฐานะเป็นองค์การบริหารส่วนตำบล มีการจัดตั้งที่ทำการองค์การบริหารส่วนตำบลขึ้นเมื่อวันที่ 30 เมษายน 2539 ตั้งอยู่ในบ้านไม้ยา หมู่ที่ 2 ปัจจุบันองค์การบริหารส่วนตำบลไม้ยาได้เปิดทำการมาตั้งแต่ปี พ.ศ. 2539–2551 รวมเป็นเวลา 12 ปี
กระทั่งได้รับการประกาศกระทรวงมหาดไทย ลงวันที่ 16 กรกฎาคม 2551 ให้เป็นเทศบาลตำบลไม้ยา ตั้งแต่วันที่ 18 กรกฎาคม 2551 เป็นต้นมา

**ที่ตั้งและอาณาเขต**
ตำบลไม้ยา เป็นที่ราบระหว่างภูเขา สูงกว่าระดับน้ำทะเลประมาณ 500 เมตร มีภูเขาสูงสลับซับซ้อน วางตัวทอด แนวยาวด้านทิศเหนือ – ใต้ ด้านตะวันออกของพื้นที่เป็นที่ราบ ตำบลไม้ยา ตั้งอยู่ระหว่างเส้นรุ้งที่ 14 องศา 45 ลิปดา กับเส้นรุ้งที่ 20 องศา และระหว่างเส้นแวงที่ 49 องศา 45 ลิปดา กับเส้นแวงที่ 100 องศา และตั้งอยู่ทางทิศใต้ของอำเภอพญาเม็งราย อยู่ห่างจากตัวอำเภอพญาเม็งราย ประมาณ 18 กิโลเมตร มีพื้นที่ทั้งหมด 131 ตารางกิโลเมตรหรือประมาณ 81,875 ไร่- ทิศเหนือ ติดต่อกับบ้านหนองเสา ตำบลเม็งราย อำเภอพญาเม็งราย จังหวัดเชียงราย - ทิศใต้ ติดต่อกับบ้านตุ้มใต้,บ้านห้วยตุ้มลานนา ตำบลงิ้ว อำเภอเทิง จังหวัดเชียงราย- ทิศตะวันออก ติดต่อกับบ้านสันทรายงาม ตำบลสันทรายงาม อำเภอเทิง จังหวัดเชียงราย- ทิศตะวันตก ติดต่อกับบ้านสันม่วงคำ ตำบลดอนศิลา อำเภอเวียงชัย จังหวัดเชียงราย

**เศรษฐกิจ**
ข้อมูล จปฐ. ปี พ.ศ. 2549 จากการสำรวจทั้งหมด 2,777 ครัวเรือน มีรายได้เฉลี่ยเกิน เกณฑ์มาตรฐาน 23,000 บาท/คน/ ปี จำนวน 1,553 ครัวเรือน ไม่ผ่านเกณฑ์ 1,224 ครัวเรือน รายได้ประชากรผ่านเกณฑ์ 5,942 คน ไม่ผ่านเกณฑ์ 4,663 คน รายได้ต่อหัวประชากรอัตราเฉลี่ย 17,127 บาท/คน/ปี

**พื้นที่การเกษตร**
พื้นที่การเกษตรมีประมาณ 45,000 ไร่ เป็นที่ทำนาร้อยละ 40 พื้นที่ทำสวน/ทำไร่ ร้อยละ 60 พืชผลการเกษตรได้แก่ ข้าว ข้าวโพด มันสำปะหลัง ฯลฯ จำนวนเกษตรกรที่ยึดอาชีพด้านการเกษตร เป็นอาชีพหลัก ประมาณ 1,000 ครัวเรือน คิดเป็นร้อยละ 69.38 ของครัวเรือนทั้งหมด พืชเศรษฐกิจ คือ ข้าว ข้าวโพด ถั่ว มันสำปะหลัง พืชสวน ได้แก่ ถั่วแขกและแตงโม 

**อาชีพ**
 อาชีพเกษตรกร ประมาณร้อยละ 90 - การค้าขายธุรกิจส่วนตัว ประมาณร้อยละ 2 - รับจ้างทั่วไป ประมาณร้อยละ 4 - รับราชการ ประมาณร้อยละ 4 

**การคมนาคม**
 ทางหลวงแผ่นดินหมายเลข 1174 อำเภอเทิง–อำเภอพญาเม็งราย- ทางหลวงชนบท ชร.4017 บ้านห้วยก้าง – บ้านสันม่วงคำ ตำบลดอนศิลา อำเภอเวียงชัย - ทางหลวงชนบท ตำบลไม้ยา–อำเภอเทิง - ทางหลวงชนบท บ้านห้วยก้าง – บ้านสันทรายงาม ตำบลสันทรายงาม อำเภอเทิง - ถนนเชื่อมระหว่างตำบล ตำบลไม้ยา – ตำบลงิ้ว อำเภอเทิง 

**การศึกษา**
 ระดับก่อนวัยเรียน ศูนย์พัฒนาเด็กเล็ก จำนวน 11 แห่ง- ระดับก่อนประถม โรงเรียนอนุบาล จำนวน 1 แห่ง- ระดับประถมศึกษา โรงเรียนประถม จำนวน 6 แห่ง
*# โรงเรียนห้วยก้างราษฎร์วิทยา
*# โรงเรียนบ้านห้วยก้าง (รัฐประชาสงเคราะห์)
*# โรงเรียนบ้านไม้ยามิตรภาพที่168
*# โงเรียนบ้านห้วยเดื่อ
*# โรงเรียนบ้านร่องกอก
*# โรงเรียนบ้านสันสะอาด- ระดับมัธยมศึกษา โรงเรียนมัธยม จำนวน 1 แห่ง
*# โรงเรียนไม้ยาวิทยาคม

**อ้างอิง**
ไม้ยา
ไม้ยา